Melos

[thumb|left|[Venus Melia|Aphrodite in insula Melo reperta, hodie in Museo Lupariensi stat.]]
**Melos** (Graece , Neograece Μήλος) est insula vulcanica et demus a Laconia ad orientem versus, in catena insularum Cycladum inclusa.

A temporibus praehistoricis habitata insignes metallorum copias praebet. Obsidianum e fodinis quae Demenegacium et Ad Nychia nuncupantur homines iam aevis mesolithico neolithicoque extraxerunt. His diebus proveniunt imprimis bentonites, argilla alba et perlites. Oppidum aetatis aëneae, Phylacope appellatum, annis 1974-1977 effoditum est. Sed litorum pulchrorum causa etiam periegesis maximi momenti est.

Locus insulae medius nomine Placa supra portum *Adamantem* (Aδάμας) situs est. Alii vici sunt *Trypete* (Τρυπητή), *Triobasalos* (Τριοβασάλος) et *Pollonia* (Πολλώνια). A *Pollonia* cottidie ponto ad insulam vicinam Cimolum vehitur.

Insignis "Veneris Meliae" statua, anno 1820 in insula reperta, hodie in Museo Lupariensi invenitur, exemplar statuae in museo archaeologico Placae sito collocatum est.

## Administratio 
Usque ad annum 2010 nomo vel praefecturae Cycladum attributa Melos nunc ad regionem Aegaei Australis (Περιφέρεια Νότιου Αιγαίου) pertinet. Una cum Antimelo (Αντίμηλος), nonnullis insulis minoribus non habitatis et insulis Ananis (Ανάνες), quae circiter 23 km in meridiem versus sitae sunt, Melos nunc est unus e quattuor demis in homonyma regionali unitate.

## Historia 
Ut e repertis liquet Melos iam a 5000 a.C.n. continenter habitata est.

Melos, quia erat Lacaedemoniorum colonia, una insularum Cycladum Foedus Delium non ingressa est. Bello Peloponnesiaco igitur hostes ab Atheniensibus habebantur qui iam anno 426 a.C.n., sexaginta navibus et duobus milibus hoplitarum missis, eorum agros vastaverunt nec tamen eos subigere potuerunt. Anno vero  416 a.C.n. Athenienses classem 38 triremium miserunt insulam subactum; homines caesi, feminae liberique in servitutem abducti sunt. Thucydides res gestas in Dialogo Meliorum, qui dicitur, refert.. Qui superstites erant in patriam a duce Lacedaemoniorum Lysandro anno 404 a.C.n. restituti sunt.

Tempore Francorum insula pars erat Ducatus Archipelagi, paucis annis (1341–1383) exceptis, cum erat dominium separatum a Marco Sanudo filiaque eius rectum.

## Mutatio incolarum numeri 
## Homines noti 
* Antonius Vassilacchi (1556–1629), pictor
* Diagoras (saeculo quinto a.C.n.), philosophus

## Varia 
Meli propria sunt "syrmata" (σύρματα), domus iuxta aquam exstructae, quarum pars inferior hieme naviculis pescatorum tuto praesidio est. Litus navicularum portis varii coloris obsitum—imprimis in vicis sicut *Clima* vel *Mandracia*—singularem aspectum praebet.

## Notae 
## Fontes 
*  libro decimo capite quinto 1
*Thucydides, libro quinto *De bello Peloponnesiaco* 84-116

## Bibliographia 
* J. Theodore Bent, *The Cyclades, or Life Among the Insular Greeks* (Londinii: Longmans Green, 1885) pp. 57-85 
* A. C. Renfrew, M. Wagstaff, edd., *An Island Polity: The Archaeology of Exploitation in Melos*. Cantabrigiae: Cambridge University Press, 1982 

## Nexus externi 
* Situs officialis 
* Melia Nova 
* Melos in: Global Volcanism Program / Smithsonian Institution 
* Melos-vulcanismus 
* Museum Mineralogicum Melium 
* Mineralia Melia 
* "Milos Island" apud mindat.org 

## Pinacotheca 

Fasciculus:Milos.jpg|Insulae Melos, Cimolos, Polyaegus, Ephyra
Fasciculus:Milos-10.jpg|Adamas (Aδάμας)
Fasciculus:Milo Klima Syrma.jpg|Syrmata in vico *Clima* (Κλίμα)
Fasciculus:Milos-2.jpg|Litus in insula Melo
Fasciculus:Prophm.jpg|Summus mons 748 metrorum (*Propheta Elias*)
Fasciculus:Sarakiniko milosisl gr.JPG|Rupes alba vulcanicae originis in *Saracenico* (Σαρακήνικο)
Fasciculus:Bear Rocks.jpg|Scopuli "ursi" dicti ante insulae litus
Fasciculus:Vassilacchi Antonio (enhanced).JPG|Antonius Vassilacchi, pictor, natus Meli anno 1556


Categoria:Demi Graeciae
Categoria:Aegaeum Australe
Categoria:Insulae vulcanicae